วันก่อนนิวคุงไปเดินเล่นถ่ายรูปที่สวนหลวงร.9 มาขากลับเลยมาหาอะไรกินที่ห้าง Paradise Park และรู้สึกหิวมากเลยแวะกินที่ร้าน Shabushi  ซะเลย
โดยร้าน Shabushi สาขานี้จะตั้งอยู่ที่ชั้น 3 ครับ หาร้านได้ไม่ยาก บรรยากาศในร้านก็จะกว้างและสะอาด เข้าไปที่โต๊ะวางของแล้วเดินหยิบของกินได้เลย

ราคาบุฟเฟ่ต์ของที่ร้านจะอยู่ที่คนละ 349 บาทครับ

วันนี้นิวคุงก็ได้เดินนั่นหยิบนี่มากินหลายอย่างเลย ทั้งแบบตามไลน์อาหารและสายพาน
บรรดาซูชิต่างๆก็มีให้เลือกหลายแบบ นิวคุงก็ได้เลือกกินเป็น ตัวหน้าไข่กุ้ง รสหวานๆมันๆอร่อยดี
เทปันปลาซาบะ เนื้อจะออกแข็งไปหน่อย แต่ตอนกินก็ไม่เจอก้างนะ รสหวานซีอิ้วเข้มดี 
เกี๊ยวซ่าทอด กรอบนอกนุ่มในดีครับ ไส้ไก่หวานเน้นๆดีเสียที่ไม่ค่อยร้อนเท่าไหร่ ส่วนตัวเทมปุระกรอบอร่อยมาก กุ้งตัวโตๆหวานๆ กินแล้วฟินที่สุดในมื้อนี้เลย
ของต้มๆ พวกหมูสามชั้น กุ้งสด ปลาหมึก หมูนุ่มและอื่นๆต่างก็มีความสดใหม่ ต้มกินร้อนๆแล้วกินกับน้ำจิ้มหวานเข้มๆ กินได้เพลินๆเลยครับ

สรุปโดยรวม (เต็ม 10)
ให้ 8 คะแนน ร้านสาขานี้ของสดสะอาดอร่อย และของไม่ขาด กินได้เรื่อยๆเลย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  17 / 12 / 57
